Ind VS Eng: ಟೀಮ್ ಇಂಡಿಯಾಕ್ಕೆ ಹೊಡೆತ ಕೊಟ್ಟ ಆತ್ಮವಿಶ್ವಾಸ, ಛಲ ಬಿಡದ ಇಂಗ್ಲೆಂಡ್ ಇದು ಕೇವಲ ಕಥೆಯಲ್ಲಿ. ರಿಯಾಲಿಟಿ. ಇಂಗ್ಲೆಂಡ್ ವಿರುದ್ಧದ ಟೆಸ್ಟ್ನಲ್ಲಿ ಟೀಮ್ ಇಂಡಿಯಾಕ್ಕಾದ ಅನುಭವ. ಮೊದಲ ಇನ್ನಿಂಗ್ಸ್ನಲ್ಲಿ ವೈಫಲ್ಯ ಅನುಭವಿಸಿದ ಇಂಗ್ಲೆಡ್ 2ನೇ ಇನ್ನಿಂಗ್ಸ್ನಲ್ಲಿ ಏನ್ ಮಾಡಬಹುದು ಅನ್ನುವ ಪ್ರಶ್ನೆಗೆ ಕೊಟ್ಟ ಉತ್ತರ. ಪಂದ್ಯದ ಕೊನೆಯ ಎಸೆತದ ತನಕ ಎಚ್ಚರಿಕೆಯಿಂದಿರಬೇಕು ಎಂದು ಕ್ರಿಕೆಟ್ ಲೋಕಕ್ಕೆ ತಿಳಿಸಿಕೊಟ್ಟ ಟೆಸ್ಟ್ ಮ್ಯಾಚ್ ಇದು. ಟೀಮ್ ಇಂಡಿಯಾದ ಮೊದಲ ಇನ್ನಿಂಗ್ಸ್ನ 416 ರನ್ಗಳಿಗೆ ಉತ್ತರವಾಗಿ ಇಂಗ್ಲೆಂಡ್ 284 ರನ್ಗಳಿಗೆ ಆಲೌಟ್ ಆಗಿತ್ತು. 132 ರನ್ಗಳ ಮುನ್ನಡೆ ಪಡೆದ ಭಾರತಕ್ಕೆ ಟೆಸ್ಟ್ ಗೆಲುವಿನ ಕನಸು ಆರಂಭವಾಗಿತ್ತು. 2ನೇ ಇನ್ನಿಂಗ್ಸ್ನಲ್ಲೂ ಬ್ಯಾಟಿಂಗ್ನಲ್ಲಿ ಉತ್ತಮ ಪ್ರದರ್ಶನ ನೀಡಿ 245 ರನ್ಗಳಿಗೆ ಆಟ ಮುಗಿಸಿತ್ತು. ಇಂಗ್ಲೆಂಡ್ ವಿರುದ್ಧ 378 ರನ್ಗಳ ಬೃಹತ್ ಟಾರ್ಗೆಟ್ ಇತ್ತು. ಇಂಗ್ಲೆಂಡ್ನ ಮೊದಲ ಇನ್ನಿಂಗ್ಸ್ ಆಟಕ್ಕೆ ಇದು ದೊಡ್ಡ ಸವಾಲೇ ಆಗಿತ್ತು. ಆದರೆ ಲೆಕ್ಕಾಚಾರ ಬದಲಿಸಿದ್ದು ಜಾಕ್ ಕ್ರೌಲಿ ಮತ್ತು ಅಲೆಕ್ಸ್ ಲೀಸ್. ಅಗ್ರೆಸ್ಸಿವ್ ಇಂಟೆಂಟ್ ತೋರಿದ ಓಪನರ್ಸ್ ಶತಕದ ಜೊತೆಯಾಟ ತಂದುಕೊಟ್ಟಿದ್ದಲ್ಲದೆ ವೇಗವಾಗಿ ರನ್ಗಳಿಸಿದ್ದರು. ಇವರಿಬ್ಬರು ಒಬ್ಬರ ಹಿಂದೆ ಒಬ್ಬರು ಔಟಾದಾಗ ಇಂಗ್ಲೆಂಡ್ ಕಥೆ ಮುಗೀತು ಅನ್ನುವ ಲೆಕ್ಕಾಚಾರ ಇದ್ದಿದ್ದು ಸುಳ್ಳಲ್ಲ. ಜೋ ರೂಟ್ ಮತ್ತು ಜಾನಿ ಬೇರ್ ಸ್ಟೋವ್ ಲೆಕ್ಕಾಚಾರ ಬೇರೆಯೇ ಇತ್ತು. ಇದಕ್ಕೆ ಸರಿಯಾಗಿ ಹನುಮ ವಿಹಾರಿ ಬೇರ್ ಸ್ಟೋವ್ ಕ್ಯಾಚ್ ಬಿಟ್ರು. ಪಂದ್ಯ ಓವರುಗಳು ಕಳೆದಂತೆ ದೂರ ಹೋಯಿತು. ಇಂಗ್ಲೆಂಡ್ ಟೀಮ್ ಇಂಡಿಯಾಕ್ಕೆ ಸೋಲಿನ ರುಚಿ ಕಾಣಿಸಿತು. ಇಂಗ್ಲೆಂಡ್ ಏನ್ ಮಾಡುತ್ತೆ ಅನ್ನುವ ಪ್ರಶ್ನೆಗೆ ಉತ್ತರ ಸಿಕ್ಕಿತ್ತು. ಭಾರತದ ಸೋಲಿಗೆ ಆತ್ಮವಿಶ್ವಾಸವೇ ಕಾರಣವಾಗಿತ್ತು. The post Ind VS Eng: ಟೀಮ್ ಇಂಡಿಯಾಕ್ಕೆ ಹೊಡೆತ ಕೊಟ್ಟ ಆತ್ಮವಿಶ್ವಾಸ, ಛಲ ಬಿಡದ ಇಂಗ್ಲೆಂಡ್ appeared first on Sports.